แกรนด์ดิวคัลไฮเนส

แกรนด์ดิวคัลไฮเนส (; ) เป็นฐานันดรศักดิ์ของสมาชิกราชวงศ์ในทวีปยุโรป โดยเฉพาะในรัฐที่ปกครองโดยแกรนด์ดยุก (Grand Duchy)

ฐานันดรศักดิ์นี้มักใช้นำพระนามเจ้าชายหรือเจ้าหญิงที่เป็นสมาชิกสายรอง (Cadet branches) ของราชรัฐชั้นแกรนด์ดัชชีในอดีตของจักรวรรดิเยอรมัน เช่น ราชวงศ์เฮ็สเซิน (Hesse and by Rhine) ราชวงศ์แวร์เดนเฟลส์ (Werdenfels) และราชวงศ์บาเดิน (Baden) รวมถึงเคยใช้ในราชวงศ์ลักเซมเบิร์ก (ปัจจุบันราชวงศ์ลักเซมเบิร์กใช้ฐานันดรศักดิ์ รอยัลไฮเนส)

ในลำดับเกียรติยศ ฐานันดรศักดิ์แกรนด์ดิวคัลไฮเนสมีศักดิ์ต่ำกว่า "อิมพีเรียลไฮเนส" (Imperial Highness) และ "รอยัลไฮเนส" (Royal Highness) แต่มีศักดิ์สูงกว่า "ไฮเนส" (Highness) และ "เซอรีนไฮเนส" (Serene Highness)

หมวดหมู่:บรรดาศักดิ์ในทวีปยุโรป